2022–2023 m. UEFA Europos konferencijų lyga
UEFA konferencijų lyga 2022-2023 m. – antrasis UEFA konferencijų lygos sezonas. Turnyras prasidėjo 2022 m. liepos 7 d. ir baigėsi finalo rungtynėmis 2023 m. birželio 7 d.. Palyginus su praėjusiu sezonu, varžybų sistemoje pakitimų nebuvo. Vienintelis pokytis buvo tai, kad rungtynių datos buvo pakoreguotas taip, kad nekiltų susidūrimų tvarkaraštyje su XXII pasaulio futbolo čempionatu, vykusiu Katare 2022 m. lapkričio 21 – gruodžio 18 d. Be to, finalas pastūmėtas dvejas savaites į priekį, ir vyko ne gegužės pabaigoje, o birželio pradžioje. Finalo rungtynes laimėjo „West Ham United FC“ ekipa, rezultatu 2–1 nugalėjusi „ACF Fiorentina“ komandą.